Talk:Reindeer cheese - Wikipedia
Retrieved from "https://en.wikipedia.org/w/index.php?title=Talk:Reindeer_cheese&oldid=608516385" Winklespruit-vliegongeluk: Vliegtuig het glo oorhoofse kabels getref | Maroela Media
Die vliegtuig wat by Winklespruit in KwaZulu-Natal neergestort het Foto: Netcare 911
Die vliegtuig, wat Dinsdagmiddag langs die N2 naby Winklespruit in KwaZulu-Natal neergestort het, het glo oorhoofse kabels getref voor dit neergestort het.
“ŉ Reddingsbeampte van Holmatro-reddingstoerusting en ŉ ooggetuie was reeds op die toneel toe paramedici van Netcare 911 by die toneel opgedaag het,” het Chris Botha, woordvoerder van Netcare 911, in ŉ verklaring gesê. “Die paramedikus en die reddingsbeampte het met ŉ brandblusser na die toneel gehardloop om die vlamme te blus, maar hulle kon duidelik sien dat die twee mans reeds beswyk het aan hul beserings.”
Maroela Media het vroeër berig die vliegtuig het net na 14:00 neergestort.
“Die brandweer het binne ŉ paar minute opgedaag en kon die vlamme blus,” het Botha bygevoeg. “Die plaaslike polisie se soek- en reddingsdiens, verkeersdepartement en paramedici van Netcare 911 het saamgewerk om die toneel te beskerm vir ŉ ondersoek.” Botha het gesê die patologiediens en Burgerlike Lugvaartowerheid was ook op die toneel.
ŉ Ooggetuie het aan paramedici gesê die vliegtuig het oorhoofse kabels getref voor dit neergestort en aan die brand geslaan het. “Dit sal egter deur ŉ polisie-ondersoek bevestig moet word,” het Botha bygevoeg.
Asb tog Maroela, in elke berig oor die vliegramp by WINKELSPRUIT praat julle verskeie kere van “WINKLESPRUIT”! Dis net so goed julle verwys na “Capetown” ipv “Kaapstad”! Verskeie spel- en taalfoute kom ook in ander berigte voor – ander lesers het ook al daarna verwys. Ons besef dit gaan vinnig by julle, maar aandag aan taalversorging sal waardeer word. Baie dankie in elk geval vir jul goeie blad!